Raġel jinsab fil-periklu tal-mewt wara li waqa’ t-taraġ fil-blokka tal-appartamenti fil-Belt. L-incident seħħ għall-ħabta tas-siegħa tal-lejl li għadda fil-blokka fejn jgħix fi Triq l-Ibjar. Il-pulizija qalet li mill-ewwel stħarrig jirriżulta li r-raġel, li għandu 40 sena u waqa’ hekk kif kien nieżel minn fuq il-bejt. Huwa nstab mitluf minn sensih fl-indana tas-sular ta’ fuq tal-bini mill-paramediċi, li ssejħu għall-għajnuna minn ġarr. Ir-raġel ittieħed b’ambulanza l-Isptar Mater Dei, fejn kien sussegwentament iċċertifikat li kien f’qagħda kritika. Aktar investigazzjonijiet għadhom għaddejjin.